Diari Oficial de la Generalitat Valenciana


Sumari del DOGV 5836, del 27-08-2008 (2008/10332)

RESOLUCIÓ de 18 d'agost de 2008, de la Conselleria d'Infraestructures i Transport, relativa a l'alçament de l'acta prèvia a l'ocupació de la finca 39 afectada per l'expedient d'expropiació forçosa incoat amb motiu de l'obra: Clau: 31-V-1357.- Ronda Nord de València. Tram Benimàmet-Ciutat Fallera. Termes municipals de Burjassot i València. Expedient número 2003-2.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5836

Data del DOGV
:   27-08-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/10725


Data del document
:   18-08-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * Burjassot
    * València
    * administració regional
    * expropiació

RESOLUCIÓ de 18 d'agost de 2008, de la Conselleria d'Infraestructures i Transport, relativa a l'alçament de l'acta prèvia a l'ocupació de la finca 39 afectada per l'expedient d'expropiació forçosa incoat amb motiu de l'obra: Clau: 31-V-1357.- Ronda Nord de València. Tram Benimàmet-Ciutat Fallera. Termes municipals de Burjassot i València. Expedient número 2003-2. [2008/10459]  
Amb data 23 de novembre de 2007 es va dictar pel Tribunal Superior de Justícia de la Comunitat Valenciana, Sala Contenciosa Administrativa, Secció Segona, la Sentència número 1149/2007, la resolució de la qual diu el següent:  
«Estimem el recurs interposat per la procuradora Pilar Ibáñez Martí, en nom i representació de Residencial Siglo XXI, SL, contra la presumpta desestimació del recurs de reposició deduït el 10 d'agost de 2005 contra la Resolució del conseller d'Infraestructures i Transport, de 5 de juliol de 2005, desestimatòria de les al·legacions presentades respecte a l'alçament de les actes prèvies i d'ocupació de la finca número 39 afectada per l'expedient d'expropiació 2003/2, 31-V-1357. Ronda Nord de València. Tram Benimàmet-Ciutat Fallera, les declarem contràries a dret i anul·lem, i les deixem sense efecte.  
Declarem la nul·litat de l'expedient expropiatori respecte a la finca número 39 amb retroacció de les actuacions al moment d'alçament de l'acta prèvia a l'ocupació, a fi que amb intervenció de l'actora, es procedisca a determinar i fixar novament la superfície realment ocupada i les característiques de la finca a l'hora de la seua ocupació tenint en compte la parcel·la o, si és el cas, parcel·les cadastrals que integren esta i la seua afectació real per les obres justificants de l'expropiació.  
No fem expressa imposició de costes.»  
En compliment de la referida sentència i de conformitat amb el que disposa l'article 52.2ª de la Llei de 16 de desembre de 1954, d'Expropiació Forçosa, per la present es notifica a Residencial Siglo XXI, SL, que al lloc, el dia i a l'hora indicats es procedirà a l'alçament de l'acta prèvia a l'ocupació de la finca núm. 39 (referència cadastral: polígon 10, parcel·la 154), afectada per l'expedient d'expropiació i obra referenciat, i haurà d'aportar al dit acte el títol de propietat d'esta.  
Lloc: Ajuntament de València. Pl. Ajuntament núm. 1. 46887 València.  
Dia i hora: 23 de setembre de 2008 a les 10.00 hores.  
València, 18 d'agost de 2008.- El conseller d'Infraestructures i Transport: Mario Flores Lanuza.